Diari Oficial de la Generalitat Valenciana


Sumari del DOGV 9568, del 04-04-2023 (2023/3556)

Extracte de la Resolució de 29 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes a les associacions de protecció i defensa dels animals per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9568

Data del DOGV
:   04-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3556


Data del document
:   29-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 29 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes a les associacions de protecció i defensa dels animals per a l'exercici 2023. [2023/3556]  
 BDNS (identif.): 685326.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/685326)  
  
Apartat primer. Beneficiaris  
Podran sol·licitar aquestes ajudes les associacions de protecció i defensa dels animals sense ànim de lucre, legalment constituïdes i inscrites en el Registre d'Associacions de la Conselleria de Justícia, Interior i Administracions Públiques, i que tinguen com a principal finalitat la defensa i la protecció dels animals i desenvolupen algunes de les activitats indicades en l'article segon de l'ordre en l'àmbit territorial de la Comunitat Valenciana.  
  
Apartat segon. Objecte  
Ajudes a les associacions de protecció i defensa dels animals per al desenvolupament anual de programes, projectes o activitats que tinguen com a objectiu la protecció dels animals de companyia, tal com es recull en la Llei 2/2023, de 13 de març, de 2023, de la Generalitat Valenciana.  
  
Apartat tercer. Bases reguladores  
Ordre de 22 de desembre de 2006, de la Conselleria d'Agricultura, Pesca i Alimentació, per la qual s'estableixen les ajudes a les associacions de protecció i defensa dels animals.  
  
Apartat quart. Quantia  
300.000,00 € per a les actuacions previstes en el paràgraf a), apartat segon de l'annex de l'ordre.  
140.000,00 € per a les actuacions previstes en el paràgraf b), apartat segon de l'annex de l'ordre.  
  
Apartat cinqué. Termini de presentació sol·licituds  
El termini de presentació de sol·licituds en l'exercici 2023 per a les ajudes de la present convocatòria serà d'un mes des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
València, 29 de març de 2023. La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.